Οργάνωση και λειτουργία της Ορθόδοξης Ελληνικής κοινότητας Αλεξανδρουπόλεως βάσει των πρακτικών συνεδριάσεων της αντιπροσωπείας και εφοροδημογεροντίας της περιόδου 1919-1925
Creators: name: Γραμμένος, Αθανάσιος Αγγελου
Publisher: name: Aristotle University of Thessaloniki
Year: 2019
Subjects: Αλεξανδρούπολη
Πρακτικά
Δεδέ-Αγάτς
Minutes
Alexandroupolis
Delegation

description: Σκοπός της παρούσας μελέτης ήταν η ανάδειξη ενός ακόμη μοντέλου του λεγόμενου κοινοτικού συστήματος αυτοδιοίκησης των θρησκευτικών κοινοτήτων της Οθωμανικής Αυτοκρατορίας. Μέσα στην εργασία περιγράφεται η έκφανση του στην περιοχή της Αλεξανδρούπολης κατά την περίοδο 1919-1925, η οποία παρουσιάζει εξαιρετικό ενδιαφέρον, μιας και πρόκειται για μια περίπτωση χριστιανικής κοινότητας η οποία συνεχίζει να υφίσταται και να λειτουργεί, ακόμη και μετά από την προσάρτηση της περιοχής στον κορμό του Ελληνικού κράτους. Παράλληλα προβλήθηκαν και δύο ιστορικά κειμήλια τα οποία αποτέλεσαν και τη βάση της προσπάθειας αυτής. Πρόκειται για τους δύο χειρόγραφους κώδικες οι οποίοι περιέχουν πρακτικά συνεδριάσεων των τριών σωματείων της κοινότητας, της Αντιπροσωπείας, της Εφορείας των σχολών και της Δημογεροντίας. Αξίζει να αναφερθεί πως έγινε προσπάθεια να επιλυθούν τα προβλήματα τα οποία παρουσίαζαν οι δύο κώδικες και που τους καθιστούσαν επί μία τριακονταετία, ως μη γνήσιους και ως αφερέγγυους ως προς το υλικό, στη συνείδηση της τοπικής κοινωνίας. Αναδείξαμε επίσης τις δύο μεγάλες προσωπικότητες των Μητροπολιτών που αρχιεράτευσαν κατά την χρονική εκείνη περίοδο. Τα προβλήματα που αντιμετώπισαν και που επίλυσαν ως απόρροια των Βουλγαρικών εκτοπισμών, των πολεμικών επιχειρήσεων των Βαλκανικών και του Α΄ Παγκοσμίου Πολέμου, της Μικρασιατικής εκστρατείας και κατόπιν τραγωδίας. Όλα αυτά είχαν το δικό τους ξεχωριστό αντίκτυπο σε κάθε επίπεδο, στον τομέα της παιδείας, στον τομέα της οικονομίας, της υγείας και αλλού. Μέσα από την αλληλογραφία του επισκόπου Γερβάσιου Σαρασίτη προσπαθήσαμε να σκιαγραφήσουμε περεταίρω την προσωπικότητα και το χαρακτήρα του μιάς και το υλικό που είχαμε στα χέρια μας ήταν σχετικό περισσότερο με το δικό του πρόσωπο και λιγότερο με του έτερου Μητροπολίτη Ιωακείμ Γεωργιάδη. Αναδείξαμε επίσης τη μετάβαση που επισυνέβη σταδιακά από το κοινοτικό στο σημερινό ευρωπαϊκό σύστημα διοίκησης και τις διαφορές που αυτή η μετάβαση παρουσίασε σε σχέση με άλλες περιοχές της χώρας. Ένα έτερο ζήτημα που μας απασχόλησε και το οποίο συμπληρώνει και το συναφειακό πλαίσιο της παρούσας μελέτης, ήταν και ο εθνικός διχασμός που είχε ως πρωταγωνιστές τον Έλληνα Κυβερνήτη Ελευθέριο Βενιζέλο και τον Βασιλιά Γεώργιο και ο οποίος λάμβανε χώρα και κατά την χρονική εκείνη περίοδο. Παρουσιάσαμε τον αντίκτυπό του στην περιοχή, σε πολιτικό επίπεδο αλλά και σε επίπεδο γεωστρατηγικής, αφού η προσάρτηση της Αλεξανδρούπολης από το Ελληνικό Βασίλειο εξαρτούνταν άμεσα από την διακυβέρνηση της Ελλάδας από την μία ή την άλλη πλευρά. Κλείνοντας αξίζει να αναφερθεί πως παρουσιάστηκαν συγκεκριμένα γεγονότα, καταστάσεις και στιγμές από τις ευφρόσυνες και ταυτόχρονα σημαντικότατες στιγμές της απελευθέρωσης της Αλεξανδρούπολης από τους Βούλγαρους, από τα συμμαχικά στρατεύματα, καθώς και από την υποδοχή του Ελληνικού στρατού αργότερα και τις εορταστικές εκδηλώσεις που έλαβαν χώρα στην νεότερη πόλη του Ελληνικού κράτους, επί του γεγονότος της εθνικής αποκατάστασης των Δυτικοθρακιωτών. Η εργασία υποστηρίχτηκε από ξέχωρο υλικό το οποίο βρίσκεται στο παράρτημά της και είναι σχετικό με σημαντικότατα έγγραφα όπως το πρωτόκολλο της απελευθέρωσης, κάποια πρακτικά συνεδριάσεων των σωματείων, μέρος του κανονισμού λειτουργίας της Ελληνικής Ορθοδόξου κοινότητας Δεδέ-Αγάτς (τουρκική ονομασία της πόλης), καθώς και αυτόγραφα πονήματα του Μητροπολίτη Γερβασίου, όπως για παράδειγμα ένα απόσπασμα του λόγου που εκφώνησε κατά την υποδοχή του Ελευθέριου Βενιζέλου το 1930, καθώς και ένα ποίημα
description: The aim of the present thesis was the description of the organization and functioning of the Greek Orthodox community of Alexandroupolis during 1919-1925. We tried to display the minutes of the unions meetings. We presented the acts and the personality of Metropolitan Bishop Gervasios Sarasitis and Joachim Georgiadis. Another aim of this study was to examine some parts of the local history. Balkan wars and World War I, affected the area in many ways. People suffered a lot, but when the war ended, Greece was on the winner’s side and this brought the liberation of the area. We also examined the administration of the area, run by the local unions of the Greek Orthodox community. Furthermore, we analyzed the attempts of the unions to find financial resources. The Christians raised some money by paying for their candle but the regular funds came from Greeks that loved their country and donated to the community. Another aim of this dissertation was to examine the gradual transition to the new administrative system. The power that remained in the community, with the Church on top, goes to the state gradually. Finally we presented the transformation of Alexandroupolis into a European Greek city